Diari Oficial de la Generalitat Valenciana


Sumari del DOGV 3389, del 09-12-1998 (1998/9940)

ORDRE de 5 de novembre de 1998, del conseller d'Economia, Hisenda i Administració Pública, per la qual es regulen els preus públics per la venda de determinades publicacions d'aquesta conselleria.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/11/05/(6)/dof/vci/html**

### Dades del document

Número de DOGV
:   3389

Data del DOGV
:   09-12-1998

Secció del DOGV
:   I. DISPOSICIONS GENERALS

Número del document
:   1998/9940


Data del document
:   05-11-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 5 de novembre de 1998, del conseller d'Economia, Hisenda i Administració Pública, per la qual es regulen els preus públics per la venda de determinades publicacions d'aquesta conselleria. [1998/L9940]
  
El Decret 73/1991, de 13 de maig, del Consell de la Generalitat Valenciana, estableix el règim general aplicable als preus públics de la Generalitat Valenciana, així com el procediment de fixació i aprovació de les seues quanties.
  
D'altra banda, els Decrets 227/1991, de 9 de desembre, i 159/1992, de 28 de setembre, del Consell de la Generalitat Valenciana, estableixen la relació de béns, serveis i activitats susceptibles de ser retribuïts mitjançant preus públics, entre els quals es troba la venda de publicacions de cada conselleria.
  
Per això, a tenor del que estableix l'article 35 e) de la Llei 5/1983, de 30 de desembre, de Govern Valencià, i l'article 3.2 del Decret 73/1991, del Consell de la Generalitat Valenciana, prèvia elaboració de la memòria economicofinancera de la qual es desprén que els preus proposats cobreixen el cost del lliurament de béns que amb ells es remunera, i a la vista de l'informe favorable de la Direcció General de Tributs i Patrimoni de la Conselleria d'Economia, Hisenda i Administració Pública,
  
ORDENE
  
Article 1. Objecte
  
La present ordre té per objecte la regulació del règim jurídic aplicable als preus públics que ha de percebre la Conselleria d'Economia, Hisenda i Administració Pública per la venda de les publicacions a què es refereix l'article 4 d'aquesta ordre.
  
Article 2. Pressupost de pagament
  
Constitueix el pressupost de pagament dels preus públics objecte de la present ordre l'adquisició mitjançant preu de les publicacions a què al·ludeix l'article anterior.
  
Article 3. Obligats al pagament
  
Són subjectes obligats al pagament dels preus públics regulats en la present ordre els adquirents de les publicacions detallades en l'article següent.
  
Article 4. Quanties
  
1. Els preus públics objecte de la present ordre s'exigiran conforme al que disposa el quadre de tarifes següent:
  
Publicació Preu unitari
  
 (PTA)
  
Estadística de Variacions Residencials
  
 de la Comunitat Valenciana, 5551-21 5.885
  
Estadística Industrial de la Comunitat
  
 Valenciana, 9919-25 4.404
  
Estadística de Comerç Exterior i Intracomunitari, 1996 2.692
  
Anuari Estadístic Municipal i Comarcal 1995 2.688
  
Anuari Estadístic de la Comunitat Valenciana 1997 2.304
  
2. Als preus públics a què es refereix l'apartat anterior s'aplicarà el tipus de l'Impost sobre el Valor Afegit vigent en el moment d'efectuar-se la venda de les publicacions.
  
Article 5. Exigibilitat i pagament
  
L'obligació de pagament dels preus regulats en aquesta ordre naixerà quan s'adquirisquen les publicacions a què al·ludeix l'article anterior.
  
No obstant això, en el supòsit de comandes per correu, telèfon o per qualsevol altres mitjans de comunicació, el preu s'exigirà per anticipat, quan es formule la corresponent sol·licitud, per a això es requerirà acreditar el pagament anticipat prèviament al lliurament de les publicacions.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 5 de novembre de 1998
  
El conseller d'Economia, Hisenda i Administració Pública,


Còpia Permalink ELI